Soomes Lahtis toimuval MK-etapil oli suure mäe suusahüpete meeskonnavõistluse parim Austria koosseisus Philipp Aschenwald, Gregor Schlierenzauer, Michael Hayboeck ja Stefan Kraft. Ühtlasi mälestati võistlusega varalahkunud Matti Nykäneni.
Austria meeskond kogus 953,6 punkti. Teise koha teenis Saksamaa (Karl Geiger, Richard Freitag, Andreas Wellinger ja Stephen Leyhe), kes sai kirja 942,6 punkti. Jaapan (Yukiya Sato, Daiki Ito, Junshiro Kobayashi ja Ryoyu Kobayashi) jäeti kolmandaks 929,5 silmaga. Esimese kuue hulka jõudsid veel Poola, Sloveenia ja Šveits.
Pühapäeval toimub Lahtis individuaalvõistlus, kuhu kvalifikatsioonist pääses edasi ka Martti Nõmme.
Toimetaja: Liisi Rist